**Jegyzőkönyv**

**Készült: Felsőpetény** Község Önkormányzata Képviselő-testületének 2019.június 27-én 18.00 órai kezdettel megtartott üléséről.

**Az ülés helye:** Felsőpetény Könyvtár (Felsőpetény, Szabadság u.4.)

**Jelen vannak:** Benyusovics Ervin polgármester

Lackovszki Zsolt alpolgármester

Alfödi István képviselő

Németh István képviselő

**Tanácskozási joggal:** Dr. Császár Károlynéjegyző

**Benyusovics Ervin polgármester:** Köszönti a megjelenteket, megállapítja, hogy az ülés határozatképes azt megnyitja. Tájékoztatja a testület tagjait, hogy Rodák Zoltánné óvodavezető jelezte, hogy jönni fog az ülésre de egy pár percet késni fog. Javasolja a meghívóban szereplő napirendekhez egy plusz napirend felvételét utolsó napirendnek a Rétsági Rendőrkapitány kinevezése címmel.

**Németh István képviselő:**A napirendek előtt szeretné javasolni, hogy a testület döntsön arról, hogy kezdeményezik a Körjegyzőségből való kilépést annak megszüntetését, mert tudomása szerint most erre lesz lehetőség, és Felsőpetényben hivatal felállítását.

**Dr. Császár Károlyné jegyző:**Tájékoztatja Németh István képviselőt, hogy a Körjegyzőség 2013-ban megszűnt, 2013. február 1-től megalakult a Nőtincsi Közös Önkormányzati Hivatal. Az önkormányzati választást követően ha az önkormányzati törvény módosításra kerül lehet, hogy lesz lehetőség a változtatásra.

**Németh István képviselő**:Nem azt kéri, hogy most döntsenek ebben, hanem, hogy gondolkodjanak el rajta, legyen egy saját hivataluk, mert más településeken lehet akkor úgy gondolja, hogy Felsőpetényben is meg lehet oldani.

Kérdés, hozzászólás nincsen.

*A Képviselő-testület 4 igen szavazattal, ellenszavazat és tartózkodás nélkül jóváhagyja az alábbiak szerinti napirendeket.*

***Napirendi pontok:***

1.Tájékoztatás a két ülés között tett fontosabb intézkedésekről

Előterjesztő: Benyusovics Ervin polgármester

2. Beszámoló a lejárt határidejű határozatokról

Előterjesztő: Benyusovics Ervin polgármester

3. Döntés folyószámla hitel felvételéről

Előterjesztő:Benyusovics Ervin polgármester

4. 2019. évi lakossági víz és csatornaszolgáltatás támogatására pályázat benyújtása

Előterjesztő: Benyusovics Ervin polgármester

5. Felsőpetény Község Önkormányzata Faluprogramon belüli belterületi utak felújítására pályázat benyújtása

Előterjesztő: Benyusovics Ervin polgármester

6. Díszpolgári cím adományozása

Előterjesztő:Benyusovics Ervin polgármester

7. Felsőpetény Község Önkormányzat tulajdonát képező 0142 hrsz. alatti terület használatához kezelői hozzájárulás megadása

Előterjesztő:Benyusovics Ervin polgármester

8. Észak-Kelet Pest és Pest és Nógrád Megyei Regionális Hulladékkezelési és Környezetvédelmi Önkormányzati Társulás Társulási Megállapodásának elfogadása

Előterjesztő:Benyusovics Ervin polgármester

9. Beszámoló a 2018. évi adóigazgatási tevékenységről

Előterjesztő:Dr. Császár Károlyné jegyző

10. Felsőpetényi Óvoda Vezetőjének a beszámolója 2018/2019-es nevelési évről

Előterjesztő: Rodák Zoltánné vezető óvónő Benyusovics Ervin polgármester

11. Felsőpetényi Községi Könyvtár Vezetőjének beszámolója 2018. évről

Előterjesztő: Benyusovics Ervin polgármestere

12. Védőnői beszámoló 2018. évről

Előterjesztő:Benyusovics Ervin polgármester

13.VP6-7.2.1-7.4.1.1-16 azonosító számú pályázatra ajánlattételi felhívás (Művelődési Ház)

Előterjesztő:Benyusovics Ervin polgármester

14. Egyebek

Előterjesztő:Benyusovics Ervin polgármester

15. A Rétsági Rendőrkapitány kinevezése

Előterjesztő:Benyusovics Ervin polgármester

**1.Tájékoztatás a két ülés között tett fontosabb intézkedésekről**

**Előterjesztő: Benyusovics Ervin polgármester**

**Benyusovics Ervin polgármester:**Tájékoztatja a testület tagjait. hogy az elmúlt testületi ülés óta a pályázatokkal kapcsolatos feladatok illetve a közterületek rendben tartása volt a legfontosabb feladat. A sok eső miatt nagyon gyorsan nőtt a fű nehezen győzték a fűnyírást. Elmondja még, hogy a temetőből a szemetet konténerekkel elszállították, még a lebontott sírkövek ott vannak, azokat kell elpakolni onnan.

Mivel kérdés, hozzászólás nincsen a polgármester kéri, hogy a tájékoztatót fogadják el.

A képviselők egyetértenek az elhangzottakkal és a Képviselő-testület meghozza a következő határozatát.

*Szavazatarányok:*

*4 igen, egyhangúlag*

**39/2019.(VI.27.) Képviselő-testületi határozat:**

Felsőpetény község Önkormányzatának képviselő-testülete a polgármester két ülés között tett fontosabb intézkedésekről szóló tájékoztatóját elfogadja.

**2. Beszámoló a lejárt határidejű határozatokról**

**Előterjesztő: Benyusovics Ervin polgármester**

**Benyusovics Ervin polgármester**: Beszámolójában elmondja, hogy

* **a 33/2019.(V.23.) határozattal** az Együtt a Gyermekekért Nonprofit Közhasznú Család és Gyermekjóléti Szolgálat,valamint az önkormányzat gyámhatósági munkájának 2018. évi feladatellátásáról és munkájáról szóló beszámolót fogadta el.

Az elfogadásáról szóló határozatot a Nógrád megyei Kormányhivatal Gyámhivatala részére megküldtük.

* **a 34/2019.(V.23.)** határozattal a polgármestert felhatalmazta a TOP –V.P.6-7.2.1-7.4.1.1-16 azonosító számú, Településkép, közösségi tér fejlesztése című pályázati forrásból megvalósuló Felsőpetény Művelődési ház energetikai felújítása kapcsán a becsült értékről nyilatkozzon.

A nyilatkozatot megtettem.

* **a 35/2019.(V.23.)** határozattal a polgármestert felhatalmazta arra, hogy TOP –V.P.6-7.2.1-7.4.1.1-16 azonosító számú, Településkép, közösségi tér fejlesztése című pályázati forrásból megvalósuló Felsőpetény Művelődési ház energetikai felújítása kapcsán a támogatás összegéről nyilatkozzon.

A nyilatkozatot megtettem.

* **a 36/2019.(V.23.)** határozattal úgy döntött, hogy a tulajdonát képező Felsőpetény belterület 272 hrsz-ú, kikátyúsodott, korábban nem felújított Mező utcát, 2019. évben felújítja melyhez a szükséges összeget a Belügyminisztérium pályázatán szeretné elnyerni. A pályázatot benyújtottuk.
* **a 37/2019.(V.23.)** határozattal a testület felhatalmazta a polgármestert, hogy a települési önkormányzatok rendkívüli önkormányzati költségvetési támogatása iránti pályázatot benyújtsa. A pályázatot benyújtottuk.
* **a 38/2019.(V.23.)** határozattal a temetőben lévő 4 db korhadt, balesetveszélyes fa kivágásáról döntött, melyre az engedélyt megkaptuk.

Ez követően a polgármester kéri a testületet, hogy fogadják el a beszámolót.

Kérdés, hozzászólás nincsen.

A képviselők egyetértenek az elhangzottakkal és a Képviselő-testület meghozza a következő határozatát.

*Szavazatarányok:*

*4 igen, egyhangúlag*

**40/2019.(VI.27.) Képviselő-testületi határozat:**

Felsőpetény község Önkormányzatának képviselő-testülete a polgármester előterjesztését elfogadja, mely alapján a 33/2019.(V.23.), a 34/2019.(V.23.), 35/2019.(V.23.), 36/2019.(V.23**.),**  37/2019.(V.23.) és a 38/2019.(V.23.) számú határozat jelentési kötelezettségét megszünteti.

Megérkezett Rodák Zoltánné vezető óvónő aki meghívottként vesz részt a testületi ülésen.

**3. Döntés folyószámla hitel felvételéről**

**Előterjesztő:Benyusovics Ervin polgármester**

**Benyusovics Ervin polgármester:** Szóbeli előterjesztésében elmondja, hogy a pályázatokhoz szükséges önerő valamint a vezető óvónő részére kifizetendő jubileumi kifizetéséhez javasolja a számlát vezető pénzintézettől folyószámla hitel felvételét. A folyószámlahitel esetében egy keretet kell meghatározni, de természetesen azt nem kell igénybe venni. A vezető óvónő jubileumi jutalmát megigényelték a rendkívüli költségvetési támogatásban, de nem tudják, hogy az azzal kapcsolatos döntés mikorra várható ezért javasolja azt, hogy a folyószámla hitel igénybevételével minél előbb fizessenek ki. Ha a rendkívüli költségvetési támogatás keretében megkapják, akkor azt azonnal vissza lehet fizetni. Ha a folyamatba lévő pályázatokhoz az önerőt biztosítani kell akkor arra is lehetőséget teremthetnek a folyószámlahitellel. A visszafizetésre pedig az ősszel befolyó adókból lenne lehetőség. Ez a hitel a folyószámlához kapcsolódik tehát attól a banktól lehet felvenni ahol a folyószámlát vezetik.

**Rodák Zoltánné vezető óvónő:** Tájékoztatja a testület tagjait, hogy a még ki nem fizetett jubileumi jutalma miatt közjegyzői fizetési meghagyás kiadását kérte, és tudomása szerint az önkormányzathoz meg is érkezett. Sajnos úgy érzi, hogy az, hogy ő nem kapta meg azon a napon amikor jogosult lett rá, az ő személye ellen szól, hiszen ezt már tudta a testület, hogy erre jogosult lesz, a költségvetésben is szerepel.

**Benyusovics Ervin polgármester:** Ebben semmi személyeskedés nincsen, sajnos az önkormányzat anyagi helyzete nem teszi lehetővé, hogy ezt az összeget kifizesse, és ez nem egyedi dolog, sok települési önkormányzatnak okoz gondot a jubileumi jutalom kifizetése, ezért is került bele a rendkívüli települési támogatások igénylésekor kérhető támogatási körbe**.** De azt csak akkor lehet igényelni miután már esedékessé vált, így azt kifizetni az esedékesség napján nem lehetett.

**Németh István képviselő:**Nem szeretné ha a következő testületre adósságot hagynának, ezért ezt nem tudja támogatni. Elnézést kér a vezető óvónőtől nem a jubileumi jutalma ellen van, hanem a hitel ellen, mert azt már majd a következő testületnek kell visszafizetni, rájuk marad.

**Benyusovics Ervin polgármester:**Szeretné ha ezt az őszi bevételekből vissza tudnák fizetni, illetve ha a rendkívüli költségvetési támogatásban megkapják a jubileumi jutalom összegét azt azonnal a hitel visszafizetésre fogják fordítani. A hitelkeret összegéül 4 millió forintot javasol.

Mivel más hozzászólás, kérdés nincsen a polgármester kéri, hogy szavazzanak.

A képviselők egyetértenek az elhangzottakkal és a Képviselő-testület meghozza a következő határozatát.

*Szavazatarányok:*

*4 igen, egyhangúlag*

**41/2019.(VI.27.) Képviselő-testületi határozat:**

Felsőpetény község Önkormányzatának képviselő-testülete a polgármester előterjesztést elfogadja, mely alapján úgy dönt, hogy folyószámla hitelkeretet igényel az önkormányzat folyószámláját vezető OTP Bank NYRT Rétsági Fiókjánál. A hitelkeret összegét a testület 4.000.000,-Ft-ban határozza meg.

Felkéri a testület a polgármestert, hogy a hitelkeret igénylésével kapcsolatos feladatokat végezze el, valamint felhatalmazza a hitelkeret igénybevételéhez szükséges szerződés aláírására.

Határidő: folyamatos

Felelős: polgármester

**4. 2019. évi lakossági víz és csatornaszolgáltatás támogatására pályázat benyújtása**

**Előterjesztő: Benyusovics Ervin polgármester**

**Benyusovics Ervin polgármester:** Tájékoztatja a testület tagjait, hogy miután a meghívót elküldték kapták azt az információt, hogy az önkormányzat nem pályázhat, ezért most e napirend keretében döntést nem kell hozniuk.

A testület ezt tudomásul veszi.

**5. Felsőpetény Község Önkormányzata Faluprogramon belüli belterületi utak felújítására pályázat benyújtása**

**Előterjesztő: Benyusovics Ervin polgármester**

**Benyusovics Ervin polgármester:**Tájékoztatja a testület tagjait, hogy a Faluprogram keretében lehetőség van a belterületi utak felújításra pályázatot benyújtani. Javaslata az, hogy pályázzanak a Templom és a Petőfi utca felújítására, mivel ezek nagyobb forgalmú utcák és igen rossz állapotúak.

Mivel kérdés, hozzászólás nincsen a polgármester kéri, hogy szavazzanak.

A képviselők egyetértenek az elhangzottakkal és a Képviselő-testület meghozza a következő határozatát.

*Szavazatarányok:*

*4 igen, egyhangúlag*

**42 /2019.(VI.27.) Képviselő-testületi határozat:**

Felsőpetény Község Önkormányzatának képviselő-testülete a polgármester előterjesztését elfogadja, mely alapján úgy dönt, hogy a Faluprogram keretében pályázatot nyújt be a Templom utca és a Petőfi utca felújítására.

Felkéri a testület a polgármestert, hogy a pályázat benyújtásáról gondoskodjon.

Határidő: értelem szerint

Felelős: polgármester

**6. Díszpolgári cím adományozása**

**Előterjesztő:Benyusovics Ervin polgármester**

**Benyusovics Ervin polgármester:**E napirend keretében javasolja a testületnek, hogy ebben az évben az augusztus 20-i ünnepélyes testületi ülés keretében adományozzanak díszpolgári címet, erről már korábban is beszéltek és a korábban érkezett javaslatok alapján Nagy László részére javasol díszpolgári címet.

**Németh István képviselő**: Ezzel a címmel pénzösszeg is jár, ellentétesnek érzi, hogy az előző napirendben hitel felvételéről döntöttek itt pedig egy nem kötelező kifizetésről.

Mivel más kérdés, hozzászólás nincsen a polgármester kéri, hogy szavazzanak.

A képviselők egyetértenek az elhangzottakkal és a képviselő-testület meghozza a következő határozatát.

*Szavazatarányok:*

*4 igen, egyhangúlag*

***43*/2019. (VI.27.) ) Képviselő-testületi határozat:**

Felsőpetény Község Önkormányzatának képviselő-testülete a polgármester előterjesztését elfogadja, mely alapján úgy dönt, hogy díszpolgári címet adományoz Nagy László Felsőpetény, Újvilág utca 8.szám alatti lakosnak.

Felkéri a testület a polgármestert, hogy a határozatban foglaltak végrehajtásáról gondoskodjon.

Határidő: folyamatos

Felelős:polgármester

**7. Felsőpetény Község Önkormányzat tulajdonát képező 0142 hrsz. alatti terület használatához kezelői hozzájárulás megadása (**írásbeli előterjesztés csatolva)

**Előterjesztő:Benyusovics Ervin polgármester**

**Benyusovics Ervin polgármester:** A testületnek elfogadásra javasolja az előterjesztés szerinti hozzájárulás megadását.

Mivel kérdés, hozzászólás nincsen a polgármester kéri, hogy szavazzanak.

A képviselők egyetértenek az elhangzottakkal és a Képviselő-testület meghozza a következő határozatát.

*Szavazatarányok:*

*4 igen, egyhangúlag*

**44 /2019.(VI.27.) Képviselő-testületi határozat:**

Felsőpetény Község Önkormányzat képviselő-testülete a polgármester előterjesztését elfogadja és a BENITRANS KFT 2600 Vác, Körtvélyesi dűlő 20049/25 helyrajz szám alatti székhelyű ügyfél, mint beruházó 2019.06.19.-i keltű megkeresésére hozzájárulását adja,

hogy a jogelőd MAGYAR ÁLLAM tulajdonában és Közép-Duna–Völgyi Vízügyi Igazgatóság kezelésében nyilvántartott, Felsőpetény külterület 0142 helyrajzi szám alatt felvett „kivett” Pusztaszántói patak megnevezésű és 1 hektár 6901 m2 térméretű vízfolyásnak a KTVF:6008-11/2012. számú vízjogi létesítési engedély (kiviteli tervek) szerint halastavak létesítése és üzemeltetése során határozatlan időpontig vízpótló és befogadó műként igénybe vegye, azon létesítményt telepítsen és üzemeltesse.

A befogadóban a bevezetett elfolyó víz elvezetése káresemény nélkül biztosított a végső befogadóig.

Felhatalmazza a képviselő-testület a polgármestert, hogy nyilatkozatot írjon alá az állami tulajdonban álló vízgazdálkodási létesítmény (Vízfolyás) tulajdonosi és kezelői jogát jogutódlással gyakorló Felsőpetény Községi Önkormányzat (2611 Felsőpetény, Rákóczi út 11.) nevében, a beruházás létesítési engedélyeztetésére és megvalósítására irányuló eljáráshoz.

Határidő: folyamatos

Felelős: polgármester

**8. Észak-Kelet Pest és Pest és Nógrád Megyei Regionális Hulladékkezelési és Környezetvédelmi Önkormányzati Társulás Társulási Megállapodásának elfogadása** (írásbeli előterjesztés csatolva)

**Előterjesztő:Benyusovics Ervin polgármester**

**Benyusovics Ervin polgármester:**Javasolja a az előterjesztés szerinti Társulási Megállapodás elfogadását.

Mivel kérdés, hozzászólás nincsen a polgármester kéri, hogy szavazzanak.

A képviselők egyetértenek az elhangzottakkal és a Képviselő-testület meghozza a következő határozatát.

*Szavazatarányok:*

*4 igen, egyhangúlag*

**45/2019.(VI.27.) Képviselő-testületi határozat:**

Felsőpetény Község Önkormányzatának képviselő-testülete a polgármester előterjesztése alapján úgy dönt, hogy az Észak-Kelet Pest és Pest és Nógrád Megyei Regionális Hulladékkezelési és Környezetvédelmi Önkormányzati Társulás Társulási Megállapodását elfogadja.

A testület felkéri a polgármestert, hogy a döntésről az érintetteket értesítse.

Határidő: folyamatos

Felelős: polgármester

**9. Beszámoló a 2018. évi adóigazgatási tevékenységről** (írásbeli előterjesztés csatolva)

**Előterjesztő:Dr. Császár Károlyné jegyző**

**Dr. Császár Károlyné jegyző:** Az írásbeli előterjesztés kiegészítéseként ismerteti a behajtási cselekmények számadatait, majd kéri a beszámoló elfogadását.

Mivel kérdés, hozzászólás nincsen a polgármester kéri, hogy szavazzanak a beszámoló elfogadásáról.

A képviselők egyetértenek az elhangzottakkal és a képviselő-testület meghozza a következő határozatát.

*Szavazatarányok:*

*4 igen, egyhangúlag*

**46/2019. (VI.27.) ) Képviselő-testületi határozat:**

Felsőpetény Község Önkormányzatának képviselő-testülete a 2018. évi adóigazgatási tevékenységről szóló beszámolót elfogadja.

**10. Felsőpetényi Óvoda Vezetőjének a beszámolója 2018/2019-es nevelési évről** (írásbeli előterjesztés csatolva)

**Előterjesztő: Rodák Zoltánné vezető óvónő Benyusovics Ervin polgármester**

**Benyusovics Ervin polgármester:** Köszönti a meghívottként jelenlévő Rodák Zoltánné vezető óvónőt, a beszámolót mindenki kézhez kapta kéri az azzal kapcsolatos hozzászólásokat kérdéseket.

**Rodák Zoltánné vezető óvónő**: Az írásbeli előterjesztés kiegészítéseként elmondja, hogy a létszámban változás várható három új gyermek érkezik az óvodába. Elmondja továbbá, hogy fontosnak tartotta beírni a beszámolóba azt, hogy eltűnt a padlásfeljáró létrája a felújítás során, amiért ő nem tud felelősséget vállalni.

Aki ott volt látta, hogy nagyon szép volt az évzáró, de ugyanolyan szép volt az anyák napi ünnepély is.

Az úszás oktatást még nem tudták befejezni, mert az uszoda technikai okok miatt nem üzemel. Sajnos a szlovák nyelv oktatása nem megoldott az óvodában, ez megoldásra vár. Amit nagyon fontosnak tart az az udvari játékok vásárlása, eddig sajnos nem sikerült vásárolni egyet sem az anyagiak miatt, de a véleménye az, hogy abból az összegből amennyiért ideszállította az önkormányzat az iskolás gyermekeket, lehetett volna udvari játékokat vásárolni.

Az óvoda felújításra vonatkozó pályázati anyagokat kéri vissza, mert úgy gondolja, hogy azoknak az óvodában kell lenni.

Ezt követően megköszönte a testületnek a közös munkát.

**Benyusovics Ervin polgármester:**  Mint ahogy már az óvodai évzárón is megtette itt is újra megköszöni a vezető óvónő munkáját, és bízik benne, hogy rövid időn belül ki tudják fizetni a jubileumi jutalmát.

Mivel más kérdés, hozzászólás nincsen a polgármester kéri, hogy szavazzanak a beszámoló elfogadásáról.

A képviselők egyetértenek az elhangzottakkal és a képviselő-testület meghozza a következő határozatát.

*Szavazatarányok:*

*4 igen, egyhangúlag*

**47/2019. (VI.27.) ) Képviselő-testületi határozat:**

Felsőpetény Község Önkormányzatának képviselő-testülete a Felsőpetényi Óvoda Vezetőjének a 2018/2019-es nevelési évrő**l** szóló beszámolóját elfogadja.

**11. Felsőpetényi Községi Könyvtár Vezetőjének beszámolója 2018. évről** (írásbeli előterjesztés csatolva)

**Előterjesztő: Benyusovics Ervin polgármestere**

**Benyusovics Ervin polgármester**: Az írásbeli előterjesztést mindenki megkapta, annak kiegészítéseként elmondja, hogy a könyvtáros nagyon jól végezte a munkáját, a település minden lakójának megelégedésére, a munkáját köszöni.

Kérdés, hozzászólás nincsen, a polgármester a beszámoló elfogadását kéri.

A képviselők egyetértenek az elhangzottakkal és a képviselő-testület meghozza a következő határozatát.

*Szavazatarányok:*

*4 igen, egyhangúlag*

**48/2019. (VI.27.) ) Képviselő-testületi határozat:**

Felsőpetény Község Önkormányzatának képviselő-testülete a könyvtár 2018. évi munkájáról szóló beszámolót elfogadja.

**12. Védőnői beszámoló 2018. évről** (írásbeli előterjesztés csatolva)

**Előterjesztő:Benyusovics Ervin polgármester**

**Benyusovics Ervin polgármester:** Az írásbeli előterjesztés elfogadását javasolja.

Mivel kérdés, hozzászólás nincsen a polgármester kéri, hogy a beszámolót fogadják el.

A képviselők egyetértenek az elhangzottakkal és a képviselő-testület meghozza a következő határozatát.

*Szavazatarányok:*

*4 igen, egyhangúlag*

**49/2019. (VI.27.) ) Képviselő-testületi határozat:**

Felsőpetény Község Önkormányzatának képviselő-testülete a Védőnői Szolgálat 2018. évi tevékenységéről szóló beszámolót elfogadja.

**13.VP6-7.2.1-7.4.1.1-16 azonosító számú pályázatra ajánlattételi felhívás (Művelődési Ház)** (határozati javaslat csatolva)

**Előterjesztő:Benyusovics Ervin polgármester**

**Benyusovics Ervin polgármester:**Tájékoztatja a testület tagjajt, hogy a Művelődési Ház felújításával kapcsolatos feladatok közül a következő feladat az ajánlatok bekérése a kivitelező kiválasztásához. A határozati javaslatban szereplő cégeket javasolja felhívni ajánlattételre.

Mivel kérdés, hozzászólás nincsen a polgármester kéri, hogy szavazzanak.

A képviselők egyetértenek az elhangzottakkal és a képviselő-testület meghozza a következő határozatát.

*Szavazatarányok:*

*4 igen, egyhangúlag*

**50/2019. (VI.27.) ) Képviselő-testületi határozat:**

Felsőpetény Község Önkormányzatának Képviselő-testülete a polgármester előterjesztését elfogadja és dönt a közbeszerzésekről szóló 2015. CXLIII. évi törvény (Kbt.) III. rész 115.§-a szerinti hirdetmény nélküli közbeszerzési eljárás megindításáról a nyílt eljárás szabályai szerint „Településkép, közösségi tér fejlesztése ” című TOP-V.P.6-7.2.1-7.4.1.1-16 azonosító számú felhívására, az önkormányzat mint kedvezményezett és a Magyar Államkincstár Nógrád Megyei Igazgatósága mint közreműködő szervezet között 673/5201/3/13/2017 iktatószámon létrejött támogatási szerződés, „Felsőpetény Művelődési ház energetikai felújítása ” elnevezésű építési beruházás megvalósítására.

Az eljárás során a képviselő-testület az alábbi gazdasági szereplőket hívja fel ajánlattételre:

1. **Global Life Group Kft.** 1135 Budapest, Frangepán utca 63. IV. em. 35.

2. **Mester-Építő Kft.** 1042 Budapest, Munkásotthon u. 46.

3. **Alternatív Zöldenergia Kft.** 4030 Debrecen, Tégláskert utca 34.

4. **NYAK-ÉP Kft.** 4080 Hajdúnánás, Dorogi u. 01125/69.

5. **Péterfia Invest Kft.** 4026 Debrecen, Bem tér 30.

Felkéri a testület a polgármestert, hogy a határozatban foglaltak végrehajtásáról gondoskodjon.

Határidő: azonnal

Felelős: polgármester

**14. Egyebek**

**Előterjesztő:Benyusovics Ervin polgármester**

Benyusovics Ervin polgármester átadja a szót Németh István képviselőnek.

**Németh István képviselő**: A költségvetésben nem látta, hogy az óvodánál a felújítás után az energiafelhasználás csökkent-e. Szeretné a számlákat látni.

**Dr. Császár Károlyné jegyző**: A Hivatalban megtekinthetőek a számlák.

**Németh István képviselő** :Időpont egyeztetés után él ezzel a lehetőséggel.

**15. A Rétsági Rendőrkapitány kinevezése** (írásbeli előterjesztés csatolva)

**Előterjesztő:Benyusovics Ervin polgármester**

**Benyusovics Ervin polgármester:** Révész Ákos József eddig megbízottként látta el a feladatát, személyesen felkeresett minden települést, megismerkedett a polgármesterekkel. Amit az eddigi munkájából láttak annak alapján javasolja a testületnek, hogy támogassák a kinevezését.

Mivel kérdés, hozzászólás nincsen a polgármester kéri, hogy szavazzanak.

A képviselők egyetértenek az elhangzottakkal és a képviselő-testület meghozza a következő határozatát.

*Szavazatarányok:*

*4 igen, egyhangúlag*

**51/2019.(VI. 27.) képviselő-testületi határozat**

Felsőpetény Község Önkormányzatának Képviselő-testülete a polgármester előterjesztését megtárgyalta és a Rétsági Rendőrkapitányság kapitányvezetői feladatának ellátására **Révész Ákos József** rendőr ezredes rendőrségi tanácsos kinevezésével egyet ért.

Utasítja a képviselő-testület a polgármestert, hogy a képviselő-testület állásfoglalásáról a Nógrád megyei Rendőr-főkapitányság vezetőjét tájékoztassa.

Felelős: polgármester

Határidő: 2019.június 28.

Mivel a jelenlévőknek további kérdése és hozzászólása nem lévén Benyusovics Ervin polgármester megköszöni a részvételt és bezárja az ülést.

k.m.f.

**Benyusovics Ervin Dr. Császár Károlyné**

**polgármester jegyző**